CELEX: 62012CB0034
Language: bg
Date: 2013-09-03 00:00:00
Title: Дело C-34/12 P: Определение на Съда от 3 септември 2013 г. — Idromacchine Srl, Alessandro Capuzzo, Roberto Capuzzo/Европейска комисия (Обжалване — Извъндоговорна отговорност на Европейския съюз — Иск за обезщетение — Решение на Комисията за започване на официална процедура по разследване — Упоменавания, от които произтичат вреди — Отчасти явно недопустима и отчасти явно неоснователна жалба)

23.11.2013   
            
            
               BG
            
            
               Официален вестник на Европейския съюз
            
            
               C 344/38
            
         Определение на Съда от 3 септември 2013 г. — Idromacchine Srl, Alessandro Capuzzo, Roberto Capuzzo/Европейска комисия
   (Дело C-34/12 P) (1)
   
   (Обжалване - Извъндоговорна отговорност на Европейския съюз - Иск за обезщетение - Решение на Комисията за започване на официална процедура по разследване - Упоменавания, от които произтичат вреди - Отчасти явно недопустима и отчасти явно неоснователна жалба)
   2013/C 344/65
   Език на производството: италиански
   
      Страни
   
   
      Жалбоподатели: Idromacchine Srl, Alessandro Capuzzo, Roberto Capuzzo (представители: W. Viscardini и G. Donà, avvocati)
   
      Друга страна в производството: Европейска комисия (представители: D. Grespan, подпомаган от F. Ruggeri Laderchi, avvocato)
   
      Предмет
   
   Жалба срещу решението на Общия съд (четвърти състав) от 8 ноември 2011 г. по дело Idromacchine и др./Комисия (T-88/09), с което последният частично отхвърля иск за обезщетение за вредите, за които се твърди, че са претърпени поради публикуването в Официален вестник на Европейския съюз на подвеждаща информация, засягаща по-специално доброто име и реномето на Idromacchine, която се съдържа в Решение C(2002) 5426 окончателен на Комисията от 30 декември 2004 г.„Държавни помощи — Италия — Продължаване с три години на срока за доставка на химикаловоз — Покана за представяне на мнения съгласно член 88, параграф 2 [ЕО]“ — Задължение за полагане на дължима грижа — Нарушение на правото на защита — Липса на мотиви
   
      Диспозитив
   
   
               1.
            
            
               Отхвърля жалбата.
            
         
               2.
            
            
               Осъжда Idromacchine SpA, както и г-н Alessandro Capuzzo и г-н Roberto Capuzzo да заплатят солидарно съдебните разноски.
            
         
      (1)  ОВ C 89, 24.3.2012 г.